Contingut
Índex 🔎︎

# Numeració i estils de numeració

Podeu numerar un paràgraf de manera manual o mitjançant un estil de paràgraf.

## Per aplicar la numeració manual

Per a aplicar la numeració manual, feu clic al paràgraf i, a continuació, a la icona Numeració activada/desactivada de la barra Formatació.

No podeu aplicar numeració manual als paràgrafs que es trobin enumerats a «Estils especials» a la finestra Estils.

- Quan premeu Retorn en una llista numerada o amb pics, el LibreOffice numerarà automàticament el paràgraf següent. Per suprimir la numeració o els pics d'aquest paràgraf, torneu a prémer Retorn.

- Per canviar el nivell jeràrquic d'un pic d'una llista, feu clic davant del paràgraf i premeu la tecla Tab.

- Per canviar el format dels pics o de la numeració només en el paràgraf actual, seleccioneu un caràcter o una paraula del paràgraf, trieu Pics i numeració i feu clic a un altre format.

- Per canviar el format dels pics o de la numeració per a tots els paràgrafs de la llista, assegureu-vos que el cursor sigui a la llista, trieu Pics i numeració i feu clic a un altre format.

- Per aplicar el mateix format de pics o numeració a tots els paràgrafs de la llista, seleccioneu tots els paràgrafs, trieu Pics i numeració i feu clic a un format.

També podeu utilitzar les ordres de la barra d'eines Pics i numeració per editar una llista numerada o amb pics. Per canviar el format dels pics o de la numeració, feu clic a la icona Pics i numeració.

## Per aplicar numeració amb un estil de paràgraf

Els estils de paràgraf us permeten tenir més control sobre la numeració que apliqueu en un document. Quan canvieu el format de numeració de l'estil, tots els paràgrafs que utilitzin aquest estil s'actualitzaran de manera automàtica.

1. Trieu Visualitza ▸ Estils i feu clic a la icona Estils de paràgraf.

2. Feu clic amb el botó dret a l'estil de paràgraf que vulgueu numerar i trieu Modifica.

3. Feu clic a la pestanya Esquema i numeració.

4. En el quadre Estil de numeració, seleccioneu el tipus de numeració que vulgueu utilitzar.

5. Feu clic a D'acord.

6. Apliqueu l'estil als paràgrafs que vulgueu numerar.

Temes relacionats

Addició de pics

Addició de numeració

Desactivació de pics i numeració per a paràgrafs individuals

Combinació de llistes numerades

Utilització de llegendes

Definició d'intervals de nombres

Modificació de la numeració en una llista numerada

Creació de llistes numerades o amb pics en teclejar